Commodus

stinuCommodus (nama lengkap: Lucius Aelius Aurelius Commodus; 31 Agustus 161 M – 31 Ḍèsèmber 192 M) iyâ arèya kaisar Romawi sè marènta ḍâri taon 180 M sampè' ghân 192 M. Commodus èkennal mènangka sala sèttong kaisar palèng kontroversial ḍâlem sejarah Kekaisaran Romawi, sè masa pamarènta'anna ètanḍhâi kalabân perubahan radikal ḍâlem politik bân kebijakan kekaisaran, serta perilaku pribadina sè eksentrik bân kaḍhâng kejam. Salèrana aropa'aghi potra ḍâri kaisar terkenal Marcus âurelius, tapè anḍi' karakter sè cè' bhidhâna ḍâri ramana.

 Kaoḍi'ân Awwâllâ 
jmpl|Commodus ra-kèra taon 170–175 M, è Romawi-Jèrmanik Museum.
Commodus lahèr è tangghâl 31 Agustus 161 è Lanuvium, semma'na Roma, mènangka ana' ka-10 bân ana' lalakè' pertamana Marcus Aurelius bân Faustina sè ngoḍâ. Molaè ghi' kènè', salèrana ngaollè pendidikan sè cermat, ènga' lomrana ka'angghuy potra kaisar. Salèrana èparajâ è lingkungan kekaisaran sè èdominasi moso filsafat Stoa polana pangaro ramana, Marcus Aurelius, sè ekènnal mènangka "kaisar filsuf."

È omor lèma taonna, Commodus èyangkat mènangka Caesar, ananḍhâ'âghi jhâ' jârèya aropa'aghi pewars takhta sè ètunjuk. Rèya aropa'aghi langkah sè rang-rang kadhâddhiyân ḍâlem sejarana Romawi, polana kekaisaranna biasana ewarissaghi ka jenderal sè kowat otabâ tokoh politik sè anḍi' pangaro ètèmbhâng ka katoronan langsung.
jmpl|Medali sè aghâmbhârrâgi kaisar Commodus (kanan) kalabân ramana Marcus (kacèr), 172 M
jmpl|Aureus Commodus mènangka co-augustus , 177 M

 Pamarènta'anna sè Abhâreng bân Marcus Aurelis 
Commodus èyangkat mènangka rekan kaisar moso ramana è taon 177 M. Selama masa pamarènta'anna sè abhâreng, Commodus noro' serta ḍâlem pan-bârâmpan kampanye militer è bâtes ḍâjâna Kekaisaran Romawi, sè kemma Marcus ghi' ausaha ajâgâ ḍâri ancamanna suku-suku Jermanik bân bhângsa Sarmantia.

 Sombher 

 Cassius Dio, Sejarah Romawi
 Herodian, Sejarah Kekaisaran Romawi
 Anthony Birley, Marcus Aurelius: A Biography
 Edward Gibbon, Decline and Fall of the Roman Empire

 Pranala lowar 

 Historia Augusta: Life of Commodus
 Book 73 of Cassius Dio's History
 Herodian's Roman History